****

****

 **„1500 godina stara kaštelanska maslina**

 **zaštićeni spomenik prirode“**

19.–22. kolovoz 2021.

 K.Štafilić

Četvrtu godinu za redom **u Kaštelima će se održati manifestacija Kiparsko-slikarska kolonija „1500 godina stara kaštelanska maslina – zaštićeni spomenik prirode – Kaštela 2021.“** u organizaciji Grada Kaštela, TZ Kaštela, Muzeja Kaštela, Bijaća društva za očuvanje kulturne baštine Kaštela , udruge Šušur, udruge maslinara Mastrinka i SŠ Braća Radić.

**Hrvatski kipari, Ana Čolaković, Debora Trusgnach, Ivan Branko Imrović, Petar Ujević i Vjekoslav Filipović na prostoru gdje raste 1500 godina stara maslina izrađivat će skulpture od grana ovog jedinstvenog primjera masline u Hrvatskoj koja je spomenikom prirode proglašena 1990. g. – rijetki primjerci drveta.**  Grane su prema preporuci „Instituta za jadranske kulture i melioraciju krša Split“ zbog statike i njenog očuvanja odrezane 2012.- 2021. godine. **U isto vrijeme hrvatski slikari, Ante Ljubičić Car, Pero Dragičević, Snježana Đirlić Lunić Bošnjak i filmska i kazališna glumica Arijana Čulina stvarat će svoja djela na temu iste.** **Voditelj kolonije je akademski kipar Vene Jerković.**

Ovim projektom želimo pridonijeti podizanju svijesti mladih, šire populacije građana te turista o značaju kaštelanskih znamenitosti. S obzirom na jedinstvenost i različitost ovog primjerka drveta može se smatrati autohtonim, odnosno, izvornim kaštelanskim stablom koje je već dugo simbol maslinarstva i kulture Kaštela, grada u kojem se po prvi puta spominje hrvatsko ime („Ja Trpimir, potpomognut milošću Božjom knez Hrvata...“ Trpimirova darovnica, 4. ožujka 852.), grada s bogatom kulturno-povijesnom baštinom koji njeguje tradiciju.

Tradicija uzgoja masline i proizvodnja ulja dio su bogate baštine ovog kraja stoga u godini kada Hrvatska obilježava 28. obljetnicu primanja u članstvo Organizacije za prehranu i poljoprivredu Ujedinjenih naroda za vrijeme kolonije biti će upriličena izložba radova s prošlih kolonija.

 **Kolonija će trajati četri dana u vremenu od 10 do 21 sata i biti će otvorena za javnost** te će se posjetitelji moći pobliže upoznati s ovim jedinstvenim primjerkom jednog od najstarijih stabala masline u Hrvatskoj koja je očuvana sve do danas i svjedoči o kulturi i poljoprivredi ovog kraja koje je otkrićem Kaštelanskog crljenka, kao sinonima svjetski poznate vinske sorte Zinfandel učinilo grad Kaštela jednim od najpoznatijih vinskih desitancija u svijetu. Gdje je vino i maslina – tu je i kultura, govorili su stari Grci.

 Izložba radova nastalih na proteklim kolonijama biti će upriličena **20.08.2021.g. u 2030 uz prigodni program, radovi stare kaštelanske ljepotice simbola dugovječnosti, plodnosti, mira, blagoslova i Mediterana.**

PROGRAM:

**20. 08.** 2030 h - **svečano otvaranje** Kiparsko-slikarske kolonije „1500 godina stara kaštelanska maslina – zaštićeni spomenik prirode“ Kaštela 2021., uz prigodni program

 - izložba nagrađenih radova od 1500 godina stare masline na „Noćnjaku“

 - izložba nastalih radova na kiparsko-slikarskoj koloniji 2018., 2019. i 2020 g.

 - izložba radova i kreacija s detaljima 1500 godina stare masline

 - prezentacija čaja od lista 1500 godina stare masline

**Koordinator Željka Perdić, 091 255 1400**

Sve dane ulaz za posjetitelje je besplatan.